На основу члана 60. став 1. Закона о јавним набавкама („Службени гласник РС”, бр. 124/2012, 14/2015 и 68/2015) и Одлуке о покретању поступка јавне набавке бр. 12-223/1 од 20. 01. 2017. године, наручилац објављује:

1. **ПОЗИВ ЗА ПОДНОШЕЊЕ ПОНУДА  
   у отвореном поступку**

**1.1. ПОДАЦИ О НАРУЧИОЦУ**

|  |  |
| --- | --- |
| Назив наручиоца:  Адреса:  Врста наручиоца:  ПИБ:  Матични број:  Шифра делатности:  Број рачуна:  Интернет адреса:  E-mail: | Специјална болница за рехабилитацију “Рибарска Бања”  Рибарска Бања бб, 37205 Рибарска Бања  здравство  100319756  07144091  8610  840-85667-80  <http://www.ribarskabanja.rs>  [ribarskabanja@yahoo.com](mailto:ribarskabanja@yahoo.com) (за службу јавних набавки) |

**1.2. ВРСТА ПОСТУПКА**

Јавна набавка радова спроводи се у отвореном поступку у складу са Законом о јавним набавкама (,,Сл.гласник РС“, број 124/12, 14/2015, 68/2015), Подзаконским актима и Одлуком о покретању поступка бр. 12-223/1 од 20. 01. 2017. године.

**1.3. ПРЕДМЕТ ЈАВНЕ НАБАВКЕ**

Предмет јавне набавке бр. 2/17 је набавка радова.

Предмет јавне набавке бр. 2/17 је Изградња рекреативног спортског комплекса са основним и пратећим садржајима - Трећа фаза.

Радови се изводе на територији Града Крушевца, насеље Рибарска Бања, Специјална болница за рехабилитацију “Рибарска Бања”.

Ознака из класификације делатности сходно Уредби о класификацији делатности:

Сектор Ф – грађевинарство: 42.99 Изградња осталих непоменутих грађевина

Набавка се спроводи у циљу закључења уговора.

Набавка није обликована по партијама.

Назив и ознака из општег речника набавке: 45212000 Радови на изградњи зграда за рекреативне активности, спорт, културу, смештај и угоститељство

45212100 Радови на изградњи објеката за рекреацију

У случају да понудом нису обухваћене све ставке, тј. сви тражени елементи Обрасца понуде и обрасца структуре понуђене цене и сви тражени елементи техничке спецификације - предмера радова, понуда се одбија као неприхватљива.

* 1. **КРИТЕРИЈУМ ЗА ДОДЕЛУ УГОВОРА**

Критеријум за доделу уговора је **економски најповољнија понуда**.

Елементи критеријума су:

* Понуђена цена без ПДВ-а......................................................................70 пондера
* Начин плаћања......................................................................................20 пондера
* Рок извођења радова............................................................................10 пондера

Формуле:

брoj пoндeрa oдрeђeн зa цeну x нajнижa пoнуђeнa цeнa

пoнуђeнa цeнa бодованог понуђача

брoj пoндeрa oдрeђeн зa начин плаћања x (100 – проценат аванса бодованог понуђача)

100

брoj пoндeрa oдрeђeн зa рок извођења радова x нajкрaћи понуђени рок извођења радова

пoнуђeни рок извођења радова бодованог понуђача

Вредности ће бити рачунате на другу децималу упоређивањем из понуђених вредности по формули.

У случају када постоје две или више понуда са истим укупним бројем пондера, као најповољнија понуда биће изабрана понуда у којој је понуђена нижа цена. Уколико две или више понуда имају исти укупан број пондера и исту понуђену цену, као најповољнија сматраће се понуда која је освојила више пондера за елемент критеријума начин плаћања.

**1.5. НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ**

Сва заинтересована лица кокнкурсну документацију могу преузети на интернет адреси наручиоца [www.ribarskabanja.rs](http://www.ribarskabanja.rs) и Порталу јавних набавки [www.portal.ujn.gov.rs](http://www.portal.ujn.gov.rs)

**1.6. НАЧИН ПОДНОШЕЊА ПОНУДЕ И РОК ЗА ПОДНОШЕЊЕ ПОНУДЕ**

Понуду може поднети понуђач који наступа самостално, понуђач који наступа са подизво-ђачем/ подизвођачима, као и група понуђача која подноси заједничку понуду.

Понуда се подноси у складу са конкурсном документацијом и техничком спецификациjом наручиоца који је саставни део конкурсне документације. Понуђач понуду подноси лично (зградa-Пријемнa службa, први спрат, канцеларија секретарице) или непосредно путем поште у затвореној коверти

на адресу Специјална болница за рехабилитацију “Рибарска Бања”, Рибарска Бања бб, 37205 Рибарска Бања, са назнаком **ЈН бр. 2/17 – Изградња рекреативног спортског комплекса са основним и пратећим садржајима – Трећа фаза,** »НЕ ОТВАРАЈ», радним данима од 07 до 14 часова. На полеђини коверте обавезно навести назив, адресу, број телефона и факс понуђача као и име особе за контакт.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

Рок за достављање понуда је **27. 02. 2017.** годинедо **10:00** часова.

Понуђач може пре истека рока за подношење понуда да допуни, измени или опозове своју понуду писаним обавештењем, са назнаком: „Допуна понуде“, „Измена понуде“ или „Опозив понуде“ за јавну набавку **ЈН бр**. **2/17 – Изградња рекреативног спортског комплекса са основним и пратећим садржајима – Трећа фаза**. Понуђач је дужан да јасно назначи која документа накнадно доставља, односно који део понуде мења. По истеку рока за подношење понуда понуђач не може да допуњује, мења или опозове своју понуду.

**1.7. МЕСТО, ВРЕМЕ И НАЧИН ОТВАРАЊА ПОНУДА**

Поступак јавног отварања понуда обавиће се **27. 02. 2017**. године, са почетком у **11:00** часова на адреси: Специјална болница за рехабилитацију “Рибарска Бања”, у семинар сали ресторана Војводина, први спрат.

Благовремено приспеле понуде комисија ће отварати по редоследу приспећа.

О поступку отварања понуда комисија наручиоца води записник који потписују чланови комисије и присутни представници понуђача.

Понуђачу који је поднео понуду, а није присуствовао поступку отварања понуда, копија записника се доставља у року од **три** дана од дана отварања понуда.

**1.8. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА**

Отварање понуда је јавно и може присуствовати свако заинтересовано лице.

У поступку отварања понуда могу активно учествовати само овлашћенипредставници понуђача. Пре почетка поступка јавног отварања понуда, представници понуђача који ће присуствовати поступку отварања понуда, дужни су да комисији наручиоца предају писано пуномоћје, којим ће доказати овлашћење за учешће у поступку јавног отварања понуда.

**1.9**. **УСЛОВИ ЗА УЧЕСТВОВАЊЕ У ПОСТУПКУ**

Право учешћа имају сва заинтересована лица, која испуњавају **обавезне и додатне** услове за учешће у поступку јавне набавке, у складу са члановима 75. и 76. Закона о јавним набавкама („Сл.гласник РС“ бр.124/12, 14/2015, 68/2015), а испуњеност наведених услова, понуђач доказује достављањем доказа уз понуду из члана 77. истог Закона.

**1.10. РОК ЗА ДОНОШЕЊЕ ОДЛУКЕ**

Рок за доношење Одлуке о додели уговора је **25** дана, од дана отварања понуда.

**1.11. ЛИЦЕ ЗА КОНТАКТ**

Ивана Живановић, дипл. економиста, службеник за јавне набавке, 060/80 11 344.

E-mail: [ribarskabanja@yahoo.com](mailto:ribarskabanja@yahoo.com) (за службу јавних набавки)